खंडवा। लेक्टर श्री विशेष गढ़पाले की पहल पर खण्डवा जिले के मेधावी विद्यार्थियों को प्रतियोगी परीक्षाओं के लिए तैयारी हेतु मार्गदर्शन देने के लिए निःशुल्क कोचिंग क्लास स्थानीय एस.एन. कॉलेजे में संचालित हो रही है। इस कोचिंग का शुभारंभ गत दिनों कलेक्टर श्री गढ़पाले ने किया था। इसके बाद समय समय पर कलेक्टर श्री गढ़पाले विद्यार्थियों को प्रेरित करने के लिए कोचिंग क्लास जाकर उन्हें सफलता के टिप्स देते है और प्रेरित करते है। कलेक्टर श्री गढ़पाले के निर्देश पर जिले में संघ लोक सेवा आयोग व एमपीपीएससी से चयनित व परिवीक्षा अवधि में पदस्थ अधिकारी भी समय समय पर इस कोचिंग में विद्यार्थियों को अपने अनुभव का लाभ दे रहे है।